**Suicidal Tendencies** é unha banda estadounidense de crossover thrash formada no ano 1980 en Venice, California polo vocalista Mike Muir, que é o único membro orixinal que queda. Xunto con D.R.I. Corrosion of Conformity e Stormtroopers of Death, adoitan a ser considerados "os pais do crossover thrash". No presente está composta por Muir, o guitarrista Dean Pleasants, o baixista Ra Díaz e o batería Dave Lombardo. Entre os músicos que contrubuíron co grupo tanto no estudio como en directo destacan os guitarristas Rocky George, Mike Clark e Ben Weinman, os baixistas Louiche Mayorga, Robert Trujillo, Josh Paul e Stephen "Thundercat" Bruner, e os baterías Amery Smith, Jimmy DeGrasso, Brooks Wackerman, David Hidalgo Jr. e Thomas Pridgen, e o músico de sesión Josh Freese.

Suicidal Tendencies publicaron trece álbums de estudio (catro dos cales están compostos por material inédito regravado), dous EPs, catro discos compartidos, catro recompilatorios e dous vídeos. A banda conseguiu o seu primeiro éxito en 1983 co seu álbum de estrea, *Suicidal Tendencies*, do cal saíu o sinxelo "Institutionalized", que foi un dos primeiros vídeos de hardcore punk en ter un tempo de emisión substancial na MTV. Despois de publicar unha nova canción o disco compartido *Welcome to Venice* (1985) e do seu segundo álbum de estudio *Join the Army* (1987), Suicidal Tendencies asinou con Epic Records en 1988 e continuou o seu éxito comercial cos seus seguintes tres discos, *How Will I Laugh Tomorrow When I Can't Even Smile Today* (1988), *Controlled by Hatred/Feel Like Shit...Déjà Vu* (1989) e *Lights...Camera...Revolution!* (1990); os dous últimos certificados ouro pola RIAA. O seu seguinte traballo, *The Art of Rebellion* (1992), foi outro éxito e inclúe tres dos seus temas máis coñecidos: "Asleep at the Wheel", "Nobody Hears" e "I'll Hate You Better".

Tras editar dous álbums de estudio máis (*Still Cyco After All These Years* e *Suicidal for Life*), a banda separouse e cortou os seus lazos con Sony e Epic en 1995. Porén, reuníronse un ano despois e continuaron actuando e gravando dende entón. Despois de máis dunha década de traballo e varios cambios na súa formación, Suicidal Tendencies publicou o seu décimo primeiro álbum con material novo, *13*, no ano 2013, seguido tres anos despois por *World Gone Mad* (2016). O seu último álbum ata a data é *Still Cyco Punk After All These Years*, publicado en 2018.

Discografía
-----------

| Álbum | Ano | Selo |
| --- | --- | --- |
| *Suicidal Tendencies* | 1983 | Frontier Records |
| *Join the Army* | 1987 | Caroline Records |
| *How Will I Laugh Tomorrow When I Can't Even Smile Today* | 1988 | Epic Records |
| *Controlled by Hatred/Feel Like Shit...Déjà Vu* | 1989 | Epic Records |
| *Lights...Camera...Revolution!* | 1990 | Epic Records |
| *The Art of Rebellion* | 1992 | Epic Records |
| *Still Cyco After All These Years* | 1993 | Epic Records |
| *Suicidal for Life* | 1994 | Epic Records |
| *Freedumb* | 1999 | Suicidal Records, SideOneDummy Records |
| *Free Your Soul and Save My Mind* | 2000 | Suicidal Records |
| *13* | 2013 | Suicidal Records |
| *World Gone Mad* | 2016 | Suicidal Records |
| *Still Cyco Punk After All These Years* | 2018 | Suicidal Records |

Notas
-----

1. ↑  "Thirteen Albums Young". HM. Consultado o 23 de setembro de 2018.
2. ↑  "D.R.I.". No Life Metal. Consultado o 23 de setembro de 2018.
3. ↑  "Suicidal Tendencies To Release '13' Album Next Month". Blabbermouth. Consultado o 24 de setembro de 2018.
4. ↑  "Ex-Salayer Drummer Dave Lombardo In The Studio WithSuicidal Tendencies". Blabbermouth. Consultado o 24 de setembro de 2018.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q899341
* WorldCat
* VIAF: 131110642
* AllMusic: mn0000579839
* BNF: 13906827t
* Discogs: 137127
* Genius: Suicidal-tendencies
* GND: 6016203-X
* IMDb: nm1971611
* ISNI: 0000 0001 1124 9299
* LCCN: n91118753
* Metal Archives: 959
* MusicBrainz: ID
* NKC: kn20030215190
* Songkick: 244100

 |